
Comisia pentru buget,

finanţe şi bănci

Bucureşti,   09.03.2004

Nr. 105

AVIZ

asupra propunerii legislative privind  înfiinţarea comunei Mădăraş, judeţul Mureş, prin reorganizarea comunei Band
Cu adresa nr. P.l.X- 47 din 01.03.2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind  înfiinţarea comunei Mădăraş, judeţul Mureş, prin reorganizarea comunei Band. 

In urma examinării, în şedinţa din data de 09.03.2004, Comisia, cu unanimitate de voturi, a hotărât respingerea, deoarece din analiza documentaţiei referitoare la înfiinţarea comunei Mădăraş, rezultă că nu sunt îndeplinite toate condiţiile prevăzute la art. 5 din Legea nr. 351/2001 privind aprobarea Planului de amenajare a teritoriului naţional Secţiunea IV – Reţeaua de localităţi.

Deşi referendumurile locale au îndeplinit cerinţa de valabilitate prevăzută de Legea nr. 3/2000 privind organizarea şi desfăşurarea referendumului, consemnându-se acordul cetăţenilor pentru înfiinţarea comunei, indicatorul cuprins la pct. 4.0 al anexei nr. IV la Legea nr. 351/2001 şi anume existenţa unei populaţii toatele de minimum 1500 de locuitori, nu este îndeplinit, Mădăraş având 1313 locuitori.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

